[{"text_idx": "#000000", "text": "Minu lugu algab Lo\u0303una Eestist, Vo\u0303ru kandist, seal olen ma su\u0308ndinud ja u\u0308les kasvanud. Juba varasest noorusest peale meeldis mulle puidust igasugu po\u0303nevaid asju meisterdada ja nii juhtustki, et tegin enda isaga esimese kitarri puiduplangust, millele oli peale to\u0303mmatud keeled ja krihvid."}, {"text_idx": "#000001", "text": "Olin ku\u0308mmekond aastat enda esimesest meisterdusest eemal ja harisin ennast puidu ning muusika alal. Puitmaterjali kohta o\u0303ppisin rohkem Vo\u0303ru tehnikumis ja muusika kohta Tallinnas Georg Otsa nimelises muusikakoolis. Kooli ko\u0303rvalt sai ka\u0308idud erinevates koosseisudes kitarristina esinemas u\u0308le kogu No\u0303ukogude Liidu."}, {"text_idx": "#000002", "text": "Mustalt turult sain endale haruldase kitarri nimega Fender 25. aastapa\u0308eva Stratocaster. See oli omal ajal ko\u0303va so\u0303na ja nii juhtuski, et oluliste inimeste ko\u0303rvu jo\u0303udis info, et selline kitarr on nu\u0308u\u0308d minu omanduses. Ta\u0308nu sellele pillile jo\u0303udsin viiulimeistri Aaro Altpere juurde, kes tahtis pilli kopeerida, kuna sellised kitarrid olid no\u0303ukogude ajal defitsiitsed. Tegin joonised, Aarol olid teadmised pilliehituse alal ja nii see 1983. aastal ka\u0308ima la\u0308ks. Tegime mo\u0303ned pillid Eestisse ja Soome. Meistri ka\u0308e all o\u0303ppisin ja parandasin vanu ts\u030cellosid, kontrabasse ja viiuleid, mis mo\u0303jutasid ka minu hilisemat huvi Archtop tu\u0308u\u0308pi kitarride vastu. Mulle va\u0308ga meeldis tegeleda muusikainstrumentidega ja o\u0303ppisin kiiresti, nii tegingi enda lasnama\u0308e korterisse va\u0308ikese to\u0308o\u0308koja, kus remontisin ja ehitasin kitarre. 1990 alguses tegin tellimusto\u0308id ja vaikselt hakkasid mo\u0303tted liikuma, et vo\u0303iks hakata ise pille ehitama. Tegin elektrikitarre ja 2000 aasta paiku hakkasin uurima Archtop tu\u0308u\u0308pi kitarre. Selle ajastu ilusad ja ko\u0303lavad pillid meeldisid mulle va\u0308ga ja ma hakkasin unistama enda pilli ehitusest. 2010 valmis esimene selline kitarr."}, {"text_idx": "#000003", "text": "Enda pillide loomisel olen la\u0308htunud eeska\u0308tt mugavusest. Kuna olen ise palju pikalt esinenud siis olen aru saanud, et kitarri peab olema mugav ma\u0308ngida. Pilli istumine su\u0308lle on oluline, et pill oleks tasakaalus ega kisuks kuhugi suunda. Teine oluline asi on pilli kael. Olen palju veava na\u0308inud, et leida optimaalne kaela kuju. Kaela kuju peab olema va\u0308ga ka\u0308epa\u0308rane, et ma\u0308ngides ka\u0308ed a\u0308ra ei va\u0308siks."}]